A4-0289/97

Ψήφισμα σχετικά με την επίδραση των νέων τεχνολογιών στο γραπτό τύπο της Ευρώπης

Το Ευρωπαϊκό Κοινοβούλιο,

- έχοντας υπόψη το ψήφισμά του της 19ης Σεπτεμβρίου 1996 σχετικά με την έκθεση «Η Ευρώπη και η παγκόσμια κοινωνία των πληροφοριών - συστάσεις προς το Ευρωπαϊκό Συμβούλιο» και την ανακοίνωση της Επιτροπής «Η Ευρώπη και η κοινωνία των πληροφοριών: η συνέχιση της πορείας - πρόγραμμα δράσης» ((ΕΕ C 320 της 28.10.1996, σελ. 164)),

- έχοντας υπόψη το ψήφισμά του της 16ης Φεβρουαρίου 1995 σχετικά με τη Διάσκεψη της Ομάδας G7της 25ης και 26ης Φεβρουαρίου 1995 με θέμα την κοινωνία της πληροφορίας ((ΕΕ C 56 της 6.3.1995, σελ. 97)),

- έχοντας υπόψη το ψήφισμά του της 13ης Μαρτίου 1997 σχετικά με την κοινωνία των πληροφοριών, τον πολιτισμό και την εκπαίδευση ((ΕΕ C 115 της 14.4.1997, σελ. 151)),

- έχοντας υπόψη το ψήφισμά του της 26ης Ιουνίου 1997 που αφορά την Aνακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών σχετικά με τη «Μάθηση στην Κοινωνία των Πληροφοριών: σχέδιο δράσης για μια ευρωπαϊκή πρωτοβουλία στον τομέα της εκπαίδευσης» ((ΣΠτης ημερομηνίας αυτής, Μέρος ΙΙ, σημείο 5 δ))),

- έχοντας υπόψη το ψήφισμά του της 26ης Ιουνίου 1997 σχετικά με την Aνακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών σχετικά με: «Την Κοινωνία των Πληροφοριών: από την Κέρκυρα στο Δουβλίνο, οι νέες προτεραιότητες» και «Τις επιπτώσεις της Κοινωνίας των Πληροφοριών στις πολιτικές της Ευρωπαϊκής Ένωσης- Προπαρασκευάζοντας τα επόμενα βήματα» και «Την Ευρώπη ως πρωτοπόρο της παγκόσμιας Κοινωνίας των Πληροφοριών: Κυλιόμενο πρόγραμμα δράσης» ((ΣΠ της ημερομηνίας αυτής, Μέρος ΙΙ, σημείο 5 β))),

- έχοντας υπόψη το Λευκό Βιβλίο της Επιτροπής με θέμα «Ανάπτυξη, ανταγωνιστικότητα, απασχόληση» - Οι προκλήσεις και η αντιμετώπισή τους για τη μετάβαση στο 21ο αιώνα (COM(93)0700 - C3-0509/93),

- έχοντας υπόψη την προσωρινή έκθεση της ομάδας εμπειρογνωμόνων υψηλού επιπέδου με τίτλο «Δημιουργία μιας ευρωπαϊκής κοινωνίας της πληροφορίας για όλους μας» (1996),

- έχοντας υπόψη την πρώτη ετήσια έκθεση του Φόρουμ της Κοινωνίας της Πληροφορίας προς την Ευρωπαϊκή Επιτροπή με τίτλο «Δίκτυα για τους πολίτες και τις κοινότητές τους - Αξιοποιώντας τα πλεονεκτήματα της Κοινωνίας της Πληροφορίας στην Ευρωπαϊκή Ένωση» (1996),

- έχοντας υπόψη την οδηγία 97/36/ΕΚ του Ευρωπαϊκού Κοινοβουλίου και του Συμβουλίου της 30ης Ιουνίου 1997 που τροποποιεί την οδηγία 89/552/ΕΟΚ του Συμβουλίου σχετικά με τον συντονισμό κατά τον καθορισμό των νομοθετικών, κανονιστικών και διοικητικών διατάξεων των κρατών μελών όσον αφορά τις τηλεοπτικές δραστηριότητες ((ΕΕ L 202 της 30.7.1997, σελ. 60)),

- έχοντας υπόψη την εκ μέρους της ΓΔ XIII της Επιτροπής ανατεθείσα μελέτη με τίτλο «Electronic publishing - Strategic developments for the European publishing industry towards the years 2000" (1996),

- έχοντας υπόψη το ψήφισμά του της 21ης Ιανουαρίου 1993 σχετικά με την προώθηση των βιβλίων και της ανάγνωσης στην Ευρώπη ((ΕΕ C 42 της 15.2.1993, σελ. 182)),

- έχοντας υπόψη το ψήφισμά του της 10ης Ιουνίου 1997 σχετικά με την Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο που αφορά ένα κοινό σύστημα ΦΠΑ - ένα πρόγραμμα για την ενιαία αγορά ((ΣΠ της ημερομηνίας αυτής, Μέρος ΙΙ, σημείο 5 δ))),

- έχοντας υπόψη το ψήφισμά του τς 19ης Σεπτεμβρίου 1996 σχετικά με το Πράσινο Βιβλίο της Επιτροπής για το δικαίωμα δημιουργού και τα συγγενικά δικαιώματα στην κοινωνία των πληροφοριών ((ΕΕ C 320 της 28.10.1996, σελ. 177)),

- έχοντας υπόψη το ψήφισμά του της 19ης Σεπτεμβρίου 1996 σχετικά με το ρόλο των δημόσιων τηλεοπτικών υπηρεσιών σε μια κοινωνία πολυμέσων ((ΕΕ C 320 της 28.10.1996, σελ. 180)),

- έχοντας υπόψη το ψήφισμά του της 16ης Σεπτεμβρίου 1992 σχετικά με τη συγκέντρωση των μέσων ενημέρωσης και την πολυφωνία ((ΕΕ C 284 της 2.11.1992, σελ. 44)),

- έχοντας υπόψη το ψήφισμά του της 20ής Ιανουαρίου 1994 για την Πράσινη Βίβλο της Επιτροπής «Πολυφωνία και συγκέντρωση στα μέσα μαζικής ενημέρωσης στην Εσωτερική Αγορά» ((ΕΕ C 44 της 14.2.1994, σελ. 177)),

- έχοντας υπόψη το ψήφισμά του της 15ης Ιουνίου 1995 σχετικά με την πολυφωνία και τη συγκέντρωση των μέσων μαζικής ενημέρωσης ((ΕΕ C 166 της 3.7.1995, σελ. 133)),

- έχοντας υπόψη τη δημόσια ακρόαση της Επιτροπής Πολιτισμού, Νεότητας, Παιδείας και Μέσων Ενημέρωσης στις 4 Ιουνίου 1996, σχετικά με την επίδραση των νέων τεχνολογιών στις εκδόσεις,

- έχοντας υπόψη το άρθρο 128, παράγραφοι 1 και 4 της Συνθήκης ΕΕ όπου ορίζεται ότι «η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακκή πολυμορφία τους, ενώ ταυτόχρονα προβάλλει την κοινή πολιτιστική κληρονομιά» και ότι «η Κοινότητα λαμβάνει υπόψη της τις πολιτιστικές πτυχές όταν αναλαμβάνει δράση δυνάμει άλλων διατάξεων της παρούσας Συνθήκης»,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0289/97),

Α. έχοντας υπόψη ότι η Ευρώπη κινείται ταχύτατα προς την Κοινωνία των Πληροφοριών η οποία αποτελεί το ορατό μας μέλλον,

Β. έχοντας υπόψη ότι η νέα αυτή ευρωπαϊκή κοινωνία επηρεάζεται από και εξελίσσεται παράλληλα με την αγορά των νέων τεχνολογιών, πληροφοριών και επικοινωνιών,

Γ. έχοντας υπόψη ότι οι νέες αυτές τεχνολογίες έχουν ήδη αλλάξει ριζικά το επικοινωνιακό περιβάλλον που σηματοδοτείται πλέον από τη σύγκλιση των υπηρεσιών τηλεπικοινωνίας, της πληροφορικής και του οπτικοακουστικού τομέα,

Δ. έχοντας υπόψη ότι στο χώρο των μέσων μαζικής ενημέρωσης σε ευρωπαϊκό και παγκόσμιο επίπεδο, είναι επόμενο να έχουν εισέλθει νέες επιχειρήσεις από τον χώρο της πληροφορικής και των τηλεπικοινωνιών και ότι ο ανταγωνισμός στον τομέα της πληροφόρησης πλέον δεν υφίσταται μόνο μεταξύ των παραδοσιακών εκδοτών, των ειδησεογραφικών πρακτορείων και των υπηρεσιών ραδιοφωνικής και τηλεοπτικής μετάδοσης,

Ε. έχοντας υπόψη την επανειλημμένως διατυπωθείσα θέση του ΕΚ ότι η γνώση, η ενημέρωση και η μόρφωση δεν αποτελούν προϊόντα όμοια με όλα τα άλλα εμπορικά προϊόντα,

ΣΤ. έχοντας υπόψη τον αδιαμφισβήτητο ρόλο που διαδραμάτισε και διαδραματίζει ο γραπτός τύπος για τη δημοκρατία, την ελευθερία και τα ανθρώπινα δικαιώματα,

Ζ. λαμβάνοντας υπόψη τις θετικές επιδράσεις των νέων τεχνολογιών στην ενημέρωση του κοινού όπως την ταχύτερη και πιο εκτεταμένη πρόσβαση σε περισσότερες πηγές πληροφόρησης, την αμφίδρομη σχέση δέκτη και πηγής πληροφορίας, την παγκοσμιοποίηση της ενημέρωσης, την αμεσότερη και δημοκρατικότερη πρόσβαση των πολιτών σε προτάσεις και αποφάσεις των ευρωπαϊκών, εθνικών και περιφερειακών αρχών και την διευκόλυνσή τους να συμμετέχουν στη λήψη αποφάσεων,

Η. επισημαίνοντας εντούτοις τις ανησυχίες που και το ίδιο έχει στο παρελθόν εκφράσει σχετικά με το νέο επικοινωνιακό περιβάλλον όπως τον καταιγισμό από πληροφορίες και ειδήσεις όχι πάντοτε αξιολογικά ιεραρχημένες ή επαρκώς επεξεργασμένες και των οποίων η πηγή προέλευσης δεν είναι πάντοτε γνωστή, τον κίνδυνο περιθωριοποίησης - έστω και προσωρινώς - από την πληροφόρηση ορισμένων κοινωνικών ομάδων που δεν είναι ακόμη εξοικιωμένες με τις νέες τεχνολογίες ή δεν έχουν ίσες ευκαιρίες πρόσβασης σε αυτές, την επικράτηση στα δίκτυα προϊόντων περισσότερο εμπορικών και λιγότερο προϊόντων που εκφράζουν την πολυγλωσσική και πολυδιάστατη ευρωπαϊκή πολιτιστική ταυτότητα και κληρονομιά, αλλά και μια τάση ανθρώπινης απομόνωσης που διαφαίνεται,

Θ. εκτιμώντας ότι ο συνδυασμός και η συμπληρωματικότητα των διαφόρων, νέων και παραδοσιακών, μέσων επικοινωνίας μπορούν να οδηγήσουν στην πλήρη και σφαιρική ενημέρωση,

Ι. αναγνωρίζοντας τον ιδιαίτερο ρόλο που ο γραπτός Τύπος μπορεί και οφείλει να εξακολουθήσει να παίζει παράλληλα με τις νέες δυνατότητες επικοινωνίας που προσφέρουν τα ηλεκτρονικά μέσα ενημέρωσης και οι νέες τεχνολογίες, κυρίως σε ότι αφορά την ενίσχυση και υποκίνηση του δημόσιου διαλόγου, τον καθημερινό και περιοδικό έλεγχο της πολιτικής εξουσίας, την δυνατότητα (ενυπόγραφης) κριτικής στάσης απέναντι στις ειδήσεις και την ανάλυση των γεγονότων, την ενασχόληση με θέματα που αφορούν κοινωνικές και πολιτισμικές μειονότητες, την ενθάρρυνση της γλωσσικής πολυμορφίας, τη δημιουργία κοινοτήτων αναγνωστών, και την εκπαίδευση νέων ατόμων και πολιτών,

ΙΑ. υπογραμμίζοντας τη, σύμφυτη με την ευρωπαϊκή κουλτούρα, συνήθεια της ανάγνωσης, η οποία αποτελεί το έρεισμα όλων των προσπαθειών εκπαίδευσης των σύγχρονων πολιτών εντός της ευρωπαϊκής κοινωνίας,

ΙΒ. λαμβάνοντας υπόψη τις πτωτικές τάσεις στην κυκλοφορία και τον αριθμό των εντύπων μέσων ενημέρωσης που παρατηρούνται στην πλειοψηφία των ευρωπαϊκών χωρών τα τελευταία χρόνια, με εξαίρεση κάποιων, ειδικού ενδιαφέροντος, περιοδικών,

ΙΓ. λαμβάνοντας υπόψη τις τεράστιες δαπάνες που εφημερίδες και περιοδικά εξακολουθούν να αντιμετωπίζουν για εκτύπωση, διανομή και ανθρώπινο δυναμικό και, αντιθέτως, το γεγονός ότι η ψηφιοποίηση της πληροφορίας, το μηδενικό σχεδόν κόστος παραγωγής και διανομής πληροφοριών, καθώς και η ευρύτερη δυνατότητα προσφοράς ευέλικτων και "φθηνότερων¨ μορφών εργασίας (free lance, part time, τηλε-εργασία, εργασία από το σπίτι κλπ) σημαίνουν σαφώς μικρότερες δαπάνες για τις "on line¨ υπηρεσίες πληροφόρησης,

ΙΔ. λαμβάνοντας υπόψη ότι οι συνεχιζόμενες εθνικές και κοινοτικές επιδοτήσεις για τη χρήση νέων τεχνολογιών από ηλεκτρονικά μέσα και την ανάπτυξη των τεχνολογιών των πληροφοριών και των υπηρεσιών που προσφέρουν τα πολυμέσα ενδέχεται σε ορισμένες περιπτώσεις να καταστήσουν τον ανταγωνισμό ακόμα δυσχερέστερο για τα παραδοσιακά μέσα ενημέρωσης και τα ειδησεογραφικά πρακτορεία,

ΙΕ. χαιρετίζοντας το γεγονός ότι η παραδοσιακή ευρωπαϊκή εκδοτική βιομηχανία καθώς και τα ευρωπαϊκά ειδησεογραφικά πρακτορεία έχουν επενδύσει ήδη στις ηλεκτρονικές εκδόσεις διότι είναι κατ' εξοχήν κατάλληλες να τροφοδοτήσουν τα δίκτυα με πλούσιο περιεχόμενο,

ΙΣΤ. λαμβάνοντας όμως υπόψη ότι το 1996 υπήρχαν σχεδόν 500 ευρωπαϊκοί τίτλοι on line χωρίς προς τον παρόν να έχουν αποκομήσει ιδιαίτερα ή καθόλου κέρδη και ελπίζοντας ότι οι επενδύσεις αυτές στο μέλλον θα αποβούν πιο προσοδοφόρες,

ΙΖ. λαμβάνοντας υπόψη ότι ένα μέρος του γραπτού Τύπου, τα τελευταία χρόνια, επιχειρώντας να ανταγωνιστεί κυρίως τα οπτικοακουστικά μέσα, προβαίνει σε πρακτικές εντυπωσιασμού, φωτογραφικές «απεικονίσεις» γεγονότων, αυθαίρετη δημοσιοποίηση της ιδιωτικής ζωής και μεθόδους αύξησης κυκλοφορίας μέσω κουπονιών, δωρεάν πωλήσεων κ.ά. σε βάρος της ποιοτικής πληροφόρησης,

ΙΗ. λαμβάνοντας υπόψη τη μείωση της διαφημιστικής δαπάνης στην πλειοψηφία των ευρωπαϊκών χωρών για τον γραπτό Τύπο από το 1980, την αντίστοιχη αύξησή τους για τα οπτικοακουστικά μέσα και το γεγονός ότι στη διαφημιστική αγορά (κυρίως στον τομέα της διαφήμισης αυτοκινήτων, ακινήτων, εργασίας κ.ά.), εισέρχονται τώρα και υπηρεσίες on- line πληροφόρησης,

ΙΘ. λαμβάνοντας υπόψη ότι οι κανόνες για τον ραδιοτηλεοπτικό διαφημιστικό χρόνο που θεσπίστηκαν στα πλαίσια της οδηγίας «Τηλεόραση Χωρίς Σύνορα» δεν εφαρμόζονται τόσο αυστηρά σε όλα τα κράτη μέλη,

Κ. λαμβάνοντας υπόψη ότι οι δημοσιογράφοι προκειμένου να διατηρήσουν τις θέσεις εργασίας τους ή να μεταπηδήσουν σε άλλες θέσεις εργασίας στις νέες υπηρεσίες ενημέρωσης πρέπει να διαθέτουν πρόσθετα προσόντα και γνώσεις σχετικά με τη χρήση, τις δυνατότητες,τις μεθόδους των νέων τεχνολογιών και των "on line¨ υπηρεσιών,

ΚΑ. λαμβάνοντας υπόψη εντούτοις ότι έργο και ευθύνη του δημοσιογράφου παραμένει η αξιόπιστη και ποιοτική πληροφόρηση και ότι οι δημοσιογράφοι ακόμη περισσότερο, μέσα στο σημερινό επικοινωνιακό τοπίο, πρέπει να λειτουργούν σύμφωνα με κανόνες ηθικής και δεοντολογίας,

ΚΒ. λαμβάνοντας υπόψη ότι οι πιο ευέλικτες μορφές απασχόλησης των δημοσιογράφων, κυρίως των εργαζομένων στις νέες υπηρεσίες πληροφόρησης, (π.χ. συμβάσεις part time, τηλε- εργασίας, free lance κλπ) διαφέρουν από τις παραδοσιακές συμβάσεις εργασίας και την υπάρχουσα επαγγελματική οργάνωση κυρίως σε θέματα περιβάλλοντος, εργασίας, κοινωνικής ασφάλισης, ωραρίου κλπ,

ΚΓ. λαμβάνοντας υπόψη ότι μέσα στο νέο επικοινωνιακό περιβάλλον και δεδομένης της επαναλαμβανόμενης χρήσης της πληροφορίας από διάφορα μέσα, οι δημοσιογράφοι πρέπει να συνεχίζουν να απολαμβάνουν των οικονομικών και ηθικών δικαιωμάτων του δημιουργού σύμφωνα με το σύστημα δικαιωμάτων πνευματικής ιδιοκτησίας που έχει επικρατήσει στα περισσότερα ευρωπαϊκά κράτη,

ΚΔ. αναγνωρίζοντας ότι το ευρωπαϊκό πρότυπο του δικαίου πνευματικής ιδιοκτησίας είναι το μόνο που μπορεί να εγγυηθεί την αρχή της ατομικής ευθύνης των δημοσιογράφων για το περιεχόμενο και την ποιότητα του έργου τους,

ΚΕ. λαμβάνοντας υπόψη ότι αναπόσπαστη έκφραση της ελευθερίας του τύπου συνιστά και η ελευθερία πρόσβασης στα δίκτυα διανομής και η ισότητα μεταχείρισης όλων των τίτλων,

ΚΣΤ. λαμβάνοντας υπόψη ότι οι ισχύουσες στα επιμέρους κράτη μέλη της Ε.Ε., ανομοιογενείς ρυθμίσεις σχετικά με το καθεστώς ΦΠΑ επί των εντύπων μέσων, την αγορά δημοσιογραφικού χάρτου, τις μειώσεις των ταχυδρομικών, των τηλεπικοινωνιακών και των μεταφορικών τελών, ενίοτε δημιουργούν προβλήματα ανίσου ανταγωνισμού ενόψει της ελεύθερης κυκλοφορίας των εντύπων στα πλαίσια της ενιαίας αγοράς,

ΚΖ. λαμβάνοντας υπόψη ότι οι ως άνω φοροαπαλλαγές έχουν θεσπιστεί ως έμμεση στήριξη του γραπτού Τύπου και αποτελούν αναγνώριση του κοινωνικού, εκπαιδευτικού και πολιτιστικού ρόλου του,

ΚΗ. λαμβάνοντας υπόψη τον ιδιαίτερο ρόλο που διαδραματίζει ο περιφερειακός τύπος λόγω αμεσότερης και εγγύτερης ενασχόλησης με τα ειδικά προβλήματα της περιφέρειας της Ε.Ε. και αναγνωρίζοντας ότι ο περιφερειακός τύπος είναι σε μεγάλο βαθμό μέσο πληροφόρησης των πολιτών που ζουν στις απομακρυσμένες περιοχές της Ε.Ε. σχετικά με την ευρωπαϊκή πολιτική και το έργο των ευρωπαϊκών θεσμών και οργάνων,

ΚΘ. λαμβάνοντας υπόψη τον ιδιαίτερο πολιτιστικό ρόλο μη εμπορικών εντύπων με περιεχόμενο αποκλειστικά λογοτεχνικό, επιστημονικό, εκπαιδευτικό, φιλοσοφικό, καθώς και εντύπων που χρησιμοποιούν γλωσσικά ιδιώματα περιορισμένης εμβέλειας,

Λ. λαμβάνοντας υπόψη την πάγια τοποθέτηση του Ευρωπαϊκού Κοινοβουλίου σχετικά με την ανάγκη διατήρησης του πλουραλισμού και την αποφυγή περαιτέρω συγκέντρωσης και δημιουργίας μονοπωλίων στο ιδιοκτησιακό καθεστώς των μέσων μαζικής ενημέρωσης,

ΛΑ. λαμβάνοντας υπόψη ότι κατεξοχήν αρμόδιοι και κατάλληλοι να συζητήσουν και να προτείνουν λύσεις για τα θέματα που απασχολούν τον Τύπο είναι οι ίδιοι οι κοινωνικοί εταίροι μέσω του διαλόγου και της αυτορύθμισης, ενώ η όποια πρωτοβουλία εθνικών ή κοινοτικών οργάνων πρέπει να έχει πάντοτε την έννοια υποκίνησης και διευκόλυνσης του διαλόγου και στήριξης της ελευθερίας του τύπου,

1. είναι της άποψης ότι η Ευρωπαϊκή Ένωση πρέπει να αναγνωρίσει ότι μέσα στο νέο επικοινωνιακό περιβάλλον ενός ευρωπαϊκού προτύπου της κοινωνίας των πληροφοριών, ο γραπτός Τύπος μπορεί να εξακολουθήσει να διαδραματίζει ιδιαίτερο ρόλο για την προώθηση της δημοκρατίας, του πολιτισμού και των ανθρωπίνων δικαιωμάτων και ότι ο συνδυασμός γραπτών και ηλεκτρονικών μέσων και ειδησεογραφικών πρακτορείων και πολυμέσων είναι εκείνος που οδηγεί στην πλήρη ενημέρωση των πολιτών[semigr ]

2. καλεί την Επιτροπή να εκπονήσει ανακοίνωση στην οποία θα αναλύονται τα επιμέρους προβλήματα που δημιουργούνται στο γραπτό Τύπο και τα ειδησεογραφικά πρακτορεία ενόψει του ανταγωνισμού με τις νέες υπηρεσίες επικοινωνίας και θα παρουσιάζονται όλες οι μέχρι στιγμής κοινοτικές ενέργειες και πρωτοβουλίες στον τομέα του γραπτού Τύπου, καθώς και οι δράσεις και ενισχύσεις στον τομέα των ηλεκτρονικών μέσων ενημέρωσης και των πολυμέσων που έχουν άμεσο αντίκτυπο για τον γραπτό Τύπο[semigr ]

3. καλεί την Επιτροπή να ενθαρρύνει την εξωτερική διαβούλευση και να δημιουργήσει τις κατάλληλες συνθήκες για ευρύτερο δημόσιο διάλογο σχετικά με τις νέες ανάγκες του γραπτού Τύπου και την αντιμετώπιση των προβλημάτων του στα πλαίσια της κοινωνίας των πληροφοριών[semigr ]

4. καλεί την Επιτροπή να λάβει όλα τα απαραίτητα μέτρα προκειμένου να εξασφαλίσει ότι τα προβλήματα που αφορούν τον γραπτό Τύπο θα αντιμετωπισθούν ειδικότερα στα πλαίσια της νέας δομής της ΓΔ Χ σε συνεργασία με τους κοινωνικούς εταίρους και τις αρμόδιες εθνικές αρχές των κρατών μελών[semigr ]

5. καλεί την Επιτροπή να συνεχίσει να ενθαρρύνει τις επενδύσεις ευρωπαϊκών εκδοτικών φορέων εφημερίδων και περιοδικών καθώς και των ευρωπαϊκών ειδησεογραφικών πρακτορείων στις ηλεκτρονικές εκδόσεις (ιδιαίτερα τις επενδύσεις μικρών εκδοτικών οίκων)[semigr ]

6. καλεί την Επιτροπή, τα κράτη μέλη και τη βιομηχανία να ενθαρρύνουν και να συμμετάσχουν ενεργά στην ανάπτυξη σχεδίων προώθησης της χρήσης εφημερίδων στην εκπαίδευση μικρών παιδιών και νέων στα σχολεία[semigr ]

7. καλεί την Επιτροπή και τα κράτη μέλη να ενθαρρύνουν τις εκδοτικές επιχειρήσεις να επενδύουν στην κατάρτιση των εργαζομένων σε αυτές[semigr ]

8. καλεί την Επιτροπή και τα κράτη μέλη να δημιουργήσουν τις αναγκαίες συνθήκες για διάλογο σχετικά με το κατάλληλο νομικό και θεσμικό πλαίσιο προστασίας των κοινωνικών και εργασιακών δικαιωμάτων των δημοσιογράφων, ειδικότερα εκείνων που έχουν νέες μορφές απασχόλησης στα μέσα όπως η τηλε-εργασία, free lance κλπ.[semigr ]

9. καλεί την Επιτροπή στα πλαίσια της συνέχειας που θα δοθεί στην Πράσινη Βίβλο για τα πνευματικά δικαιώματα στην κοινωνία της πληροφόρησης να διατηρήσει το σύστημα προστασίας των οικονομικών και ηθικών δικαιωμάτων των δημιουργών, σύμφωνα με το σύστημα προστασίας των δικαιωμάτων των δημιουργών που ισχύει στα περισσότερα ευρωπαϊκά κράτη και να λάβει υπόψη την πολλαπλή εκμετάλλευση του έργου τους από διάφορα μέσα ενημέρωσης[semigr ]

10. πιστεύει ότι ο Τύπος οφείλει να λάβει μέτρα αυτοπεριορισμού όσον αφορά την εφαρμογή μεθόδων προώθησης των πωλήσεων που χρησιμοποιούνται από μερίδα του Τύπου, όπως είναι η δημοσιογραφία μέσω «απεικονίσεων», ο «κιτρινισμός», η αυθαίρετη δημοσιοποίηση της ιδιωτικής ζωής, ζητεί δε από την Επιτροπή και τα κράτη μέλη να δημιουργήσουν τις κατάλληλες συνθήκες προκειμένου να συζητηθούν τα προβλήματα αυτά μεταξύ των επαγγελματιών του κλάδου[semigr ]

11. καλεί την Επιτροπή και τα κράτη μέλη να επιβλέπουν την αυστηρή τήρηση των κανόνων της οδηγίας "Τηλεόραση Χωρίς Σύνορα¨ σχετικά με τον ραδιοτηλεοπτικό χρόνο διαφήμισης και τηλεαγοράς[semigr ]

12. καλεί την Επιτροπή και τις αρμόδιες αρχές των κρατών μελών να συνεργασθούν (με γνώμονα την αρχή της επικουρικότητας) προκειμένου να ερευνήσουν το ενδεχόμενο εναρμόνισης των ρυθμίσεων στο θέμα του φόρου προστιθέμενης αξίας επί των εφημερίδων και των περιοδικών σε όλη την Ευρωπαϊκή Ένωση, με στόχο την επιβολή του κατωτάτου δυνατού ποσοστού φόρου (αν όχι στο επίπεδο του 0%) καθώς επίσης και το ενδεχόμενο κοινών ρυθμίσεων για μειώσεις των ταχυδρομικών τηλεπικοινωνιακών και μεταφορικών τελών για τη διακίνηση του Τύπου[semigr ]

13. καλεί την Επιτροπή και τα κράτη μέλη να επιβλέπουν τα συστήματα διανομής του γραπτού τύπου στα κράτη-μέλη και να λάβουν τα κατάλληλα μέτρα ώστε να εξασφαλιστούν ίσες ευκαιρίες πρόσβασης στη διανομή σε όλες τις εφημερίδες και τα περιοδικά και ώστε να μην εμποδίζεται η ελευθερία έκφρασης και κυκλοφορίας στην διανομή[semigr ]

14. καλεί την Επιτροπή και τα κράτη μέλη να ενθαρρύνουν και να στηρίξουν την έκδοση εντύπων σε γλώσσες με περιορισμένη εμβέλεια καθώς και εντύπων με αμιγώς λογοτεχνικό, φιλολογικό, εκπαιδευτικό, επιστημονικό, ειδικό περιεχόμενο που έχουν περιορισμένα ή ανύπαρκτα έσοδα από διαφήμιση και να υποστηρίξουν τα ειδησεογραφικά πρακτορεία που εργάζονται στις ανωτέρω γλώσσες και στα παραπάνω θέματα[semigr ]

15. καλεί την Επιτροπή να συνεργαστεί με ενώσεις και φορείς του περιφερειακού και τοπικού τύπου με στόχο την ενημέρωση των πολιτών της περιφέρειας σχετικά με τις πολιτικές και τα προγράμματα των θεσμών της Ευρωπαϊκής Ένωσης[semigr ]

16. καλεί την Επιτροπή να υποβάλει στο Ευρωπαϊκό Κοινοβούλιο, τα κράτη μέλη και όλα τα ενδιαφερόμενα μέρη ένα σχέδιο οδηγίας για το ιδιοκτησιακό καθεστώς των μέσων μαζικής ενημέρωσης στην εσωτερική αγορά και, σε κάθε περίπτωση, να βασίσει τις δράσεις και τις προτάσεις της στην αρχή της προστασίας του πλουραλισμού, της αποφυγής συγκέντρωσης και της απρόσκοπτης λειτουργίας της σχετικής αγοράς εντός της ΕΕ[semigr ]

17. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Επιτροπή των Περιφερειών, τις κυβερνήσεις και τα κοινοβούλια των κρατών μελών, το Συμβούλιο της Ευρώπης και τις ευρωπαϊκές επαγγελματικές οργανώσεις εκδοτών και δημοσιογράφων.